### Hensikt

Sikre at Helse Bergen sine barnehager innfrir krav til sikkerhet ved lekeplassutstyr og at barnehagenes leke- og oppholdsarealer er i forskriftsmessig stand.

### Målgruppe

Alle ansatte.

### Ansvar

Barnehagesjefen har et overordnet ansvar.

Styrer har ansvar for gjennomføring av forebyggende tiltak og for iverksetting av nødvendige tiltak ved feil eller mangler.

Alle ansatte som oppdager feil eller mangler på barnehagens leke- og oppholdsarealer, både inne og ute, på leker og lekeplassutstyret har plikt til å melde fra til overordnet. Ved alvorlige feil eller mangler som barna kan skade seg på, iverksettes tiltak umiddelbart, for eksempel stenging av lekeapparater.

Styrer har ansvar for å iverksette nødvendige tiltak for utbedring av feil og mangler og informere egne ansatte om iverksatte tiltak.

**Handlingsplan:**

Handlingsplanen revideres av styrer på bakgrunn av sjekkrunder, årlig hovedkontroll av lekeplassen og registrerte uønskete hendelser/skade på barn i barnehage.

**Sjekkrunde:**

Lekeplass og utelekeapparater kontrolleres av ekstern kontrollør 2 ganger pr. år. Styrer har ansvar for at kontrollen gjennomføres og at alvorlige feil (A) rettes umiddelbart, - alternativt at apparatet stenges til feilen er rettet.

A-feil: Rettes snarest og lekeapparatet stenges til feilen er rettet.

B-feil: Retting planlegges og bestilles snarest og utbedres helst innen 1 måned.

C-feil: Mindre feil der behov for tiltak kan vurderes.

Styrer har ansvar for å påse at feil rettes.

### Skade/uønsket hendelse på barn i barnehagen

Styrer og verneombud gjennomgår registrerte skader/uønskete hendelser som omfatter barn i barnehagen. Det må vurderes om forhold på lekeplassen eller lekeapparater er årsak til skadene og om det må iverksettes tiltak.

### Lekeplassutstyr

Ved nyanskaffelser registreres og oppbevares data om lekeapparatet sammen med produktveiledning i barnehagens arkiv.